คืออยากทราบว่ามีโอกาสที่จะท้องมั้ยคะ เดือนที่แล้วประจำเดือนมาวันที่19 ปกติประจำเดือนจะมา3วัน วันที่4จะหาย แล้ววันที่23,24,25 มีอะไรกับแฟนไม่ได้ใส่ถุงเสร็จใน ประจำเดือนมาไม่ตรง จำได้แค่เดือนตุลามาวันที่22 พฤศจิกามาวันที่19 เดือนนี้ยังไม่มา ช่วงนี้เวลาเครียดหรือตื่นเต้นจะมีอาการเหมือนจะอ้วกตกขาวเป็นสีขุ่นเหนียวไม่เป็นเมือก
สวัสดีค่ะ หากประจำเดือนมาวันที่ 19 พ.ย. และได้มีเพศสัมพันธ์ในวันที่ 23-25 พ.ย.เท่ากับมีเพศสัมพันธ์ในวันที่ 5-7 นับตั้งแต่มีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมากดังนั้น การที่ประจำเดือนยังไม่มา อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับการมีตกขาวสีขุ่น เหนียว อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะ ประจำเดือนน่าจะมาในเวลาอีกไม่นานนี้ส่วนอาการอยากอาเจียนเฉพาะเวลาเครียดหรือตื่นเต้น ไม่ได้ถือว่าผิดปกติอะไร เพราะเมื่อเราเครียดหรือตื่นเต้น ร่างกายย่อมเกิดอาการต่างๆ จากการหลั่งของสารเคมีของสมองที่เกิดความเครียดหรือตื่นเต้น